
Visiem patīk 
mājas kokā... 


Mājai kokā piemīt neizskaidrojams šarms. Ne visiem 
bērnībā tāda ir bijusi, taču visi tādu visticamāk ir 
gribējuši. Māja kokā, kas atrodas savrup no ģimenes 
mājas, simbolizē slepenu vietu sev pašam, par ko 
bērnībā ir sapņojuši visi: vai tā būtu vienkārša telts, 
pašu veidots forts no segām vai rūpīgi izstrādāts āra 
rotaļu nams, kas uzbūvēts ar vecāku palīdzību. 


Māja kokā ir īpaši tev (un, iespējams, arī pāris taviem 
draugiem) izveidota paslēptuve, kas iemieso jautrību, 
radošumu un iztēli. 


Tieši tāpēc esam tik saviļņoti iepazīstināt ar LEGO® Ideas 
māju kokā. Pat tad, ja bērnībā par tādu tikai sapņoji, 
tagad tev ir iespēja uzbūvēt savu sapņu namiņu, 
kas vienmēr būs tavā sirdī. 


Augi — no augiem 


2018. gadā LEGO Group sāka darbu pie botānisko elementu izveides, tostarp 
kokiem, lapām un krūmiem, kas izgatavoti no augu izcelsmes polietilēna 
plastmasas, kuru ražo no ilgtspējīgā veidā ievāktām cukurniedrēm. 


Šie elementi atspoguļo LEGO Group pirmos soļus ceļā uz 2030. gada 
ambiciozo mērķi produktu izstrādē izmantot ilgtspējīgus materiālus. 


LEGO® Ideas māja kokā sastāv no vairāk nekā 180 botāniskajiem elemen- 
tiem, kas veido koka lapotni, padarot šo komplektu par līdz šim lielāko LEGO 
elementu kolekciju, kas radīta no ilgtspējīgiem materiāliem. 


LEGO Ideas māja kokā iemieso bezgalīgas iztēles iespējas, kas ir LEGO 
rotaļu sistēmas unikālā iezīme, un atspoguļo gan dabas skaistumu, gan 
LEGO Group pieņemto izaicinājumu izmantot ilgtspējīgus materiālus. 

Iepazīsties ar dizaineru... 


Kevins Fīzers (Kevin Feeser), dizainers–entuziasts 


Mājas kokā oriģinālā dizaina autors ir Kevins Fīzers, kurš ir frizieris un kaismīgs LEGO® entuziasts 
no Francijas. Būdams radoša personība ne tikai darbā, Kevins ir aizrautīgs dizaina, arhitektūras un 
dabas cienītājs, un tas viss lieliski apvienojas šajā brīnišķīgajā modelī. Lūk, viņa paša stāsts... 
“Man ļoti patīk daba, savvaļa un koka konstrukcijas... un ideja par šo modeli radās kādā neparas- 
tā nedēļas nogalē, ko pavadīju kopā ar draugiem, apmetoties Robina Krūzo stila koku mājās. 
Koka stumbrs bija modeļa sarežģītākā daļa, jo tam ir jābūt pietiekami spēcīgam, lai spētu noturēt 
trīs namiņus, izmantojot pēc iespējas mazāk konstrukcijas elementu. Arī paši namiņi bija izaicinā- 
jums... tiem bija jābūt ļoti detalizētiem, veidojot tiltus un kāpnes, kas savieno katru būdiņu, turklāt 
to formai bija jābūt viscaur apaļai. 


Lai pabeigtu šo modeli, bija nepieciešami aptuveni divi mēneši (ap 300 stundām). Modeļa izstrā- 
des laikā projekta dizains tika pārveidots sešas reizes (stumbrs, namiņi, jumti, lapas utt.). 
Kad pamanīju, ka mazāk nekā 4 mēnešu laikā man ir izdevies sasniegt 10 000 atbalstītāju, biju ļoti 
gandarīts un sajūsmināts! Es vienmēr ticēju sava veidojuma potenciālam, taču negaidīju, ka tik īsā 
laikā tas iegūs 10 000 atbalstītāju.” 


Lai radītu veiksmīgu LEGO Ideas produkta ideju: 
“Smelies idejas — izpēti esošo piedāvājumu, bet pēc tam izveido ko pavisam atšķirīgu. 
Smelies iedvesmu — izveido portfolio, ko veido fiziski objekti (fotogrāfijas, zīmējumi u. tml.). 
Smelies zināšanas — izvēlies pareizos elementus, apmeklē LEGO Pick-a-Brick tīmekļa vietni u. tml. 


Un visbeidzot rūpīgi iepazīsties ar LEGO Ideas noteikumiem. No savas pieredzes varu atklāt, ka 
man nācās pārstrādāt visu modeļa dizainu, jo noteikumos nebiju pamanījis, ka jāizmanto mazāk 
nekā 3 000 LEGO elementu.” 


Iepazīsties ar LEGO® dizaineru 


Cēzars Karvalhosa Soaress (César Carvalhosa Soares) 


“Bērnībā man ļoti patika mājas kokā, turklāt joprojām sapņoju tādu reiz uzbūvēt savā pagalmā. 
Patiesībā, kad pieteicos kļūt par LEGO Group dizaineru, manā portfolio bija redzams arī pāris na- 
miņu kokā. Līdzko Kevina oriģinālais dizains mājai kokā sasniedza nepieciešamo 10 000 atbalstī- 
tāju skaitu, mudināju to izraudzīties kā modeli, ko izveidot par oficiālu komplektu. Iespēja līdzdar- 
boties šajā projektā bija ļoti īpaša. 


Šis projekts atšķīrās no maniem 
iepriekšējiem darbiem, kur gal- 
venokārt strādāju pie LEGO® Star 
Wars modeļiem, jo būve ir tik or- 
ganiska un sniedz radošo brīvību. 


Mans uzdevums bija izmantot ori- 
ģināli iesniegto ideju un pielāgot 
to atbilstoši LEGO zīmola augstā- 
kās kvalitātes standartiem. Jāap- 
sver bija tādas modeļa īpašības 
kā stabilitāte, vispārējā estētika, 
būvēšanas process un rotaļu 
iespējas. 


Mans vislielākais izaicinājums bija 
izveidot noņemamus jumtus, lai 
nodrošinātu piekļuvi interjeram. 
Risinājums bija veidot visu koka 
augšējo trešdaļu kā noņemamu 
konstrukcijas daļu. 


Kevins atbrauca uz Bilundu, 
tāpēc mums bija iespēja sadarbo- 
ties klātienē un apspriest dažādus 
modeļa dizaina aspektus. Tas 
viennozīmīgi palīdzēja izstrādāt 
komplektu, kas atbilst gan viņa 
redzējumam, gan LEGO zīmola 
standartiem. 


Mani vismīļākie elementi ir dizainā iekļautā ainava ar nelielo strautiņu, kā arī tas, ka katram namiņam 
ir atšķirīgas dizaina detaļas un modelim nav “mugurpuses”. Aplūkojot modeli no jebkura leņķa, ir 
redzams līdzvērtīgs daudzums detaļu un dizaina elementu. Taču vislielāko gandarījumu man rada 
iespēja nomainīt lapu krāsu, lai ar komplektā iekļauto elementu palīdzību pielāgotu modeli dažā- 
diem gadalaikiem. Šī bija mana ideja, tāpēc esmu neizsakāmi priecīgs, ka mums izdevās to īstenot.” 


Vai jums patīk šis LEGO® Ideas komplekts? 


LEGO Group vēlas uzzināt jūsu viedokli par jauno produktu, ko tikko iegādājāties. 
Jūsu atsauksmes palīdzēs virzīt šīs produktu sērijas turpmāko attīstību. 


Lūdzu, apmeklējiet vietni 
LEGO.com/productfeedback 


Aizpildot mūsu īso aptaujas anketu, jūs automātiski piedalīsities LEGO® balvas izlozē. 


Ir spēkā noteikumi un nosacījumi. 


LEGO and the LEGO logo are trademarks of the LEGO Group. ©2019 The LEGO Group. 

